《山甫游鄞访僧复归山房》
宋代·舒岳祥

麦熟归小隐，诗名留远方。
竹冠山霭重，棕屦石苔香。
扫径怜新笋，临池玩旧芳。
僧交非昔比，吾党惧行藏。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。